Lida ku mentira na um relason
Tudu alguén sabe ma bu tem ki ser onestu na un relasionamentu. Mas, sabe un kuza y ser kapaz di fazel eh 2 kuza diferenti. Ka so kela, alguns alguém tambe tem limitis di honestidade y fidelidade diferente. Pur ixemplu: alguns ta atxa ma kes mintirinhas ma ka ten problema. Keli podi ser un problema, pamodi sem honestidade, kunfiansa y kumunikason, relason sta kondenadu na ka da certu.
Por exemplu: un di kes situason ki ta nvolvi disonestidadi eh oras ki un homi ta bai pa casas di strip y eh ta fla seh mudjer meh simplismenti meh “sai ku amigos” pa otu kau, ou es ta da algum otu diskulpa. Mas, inda ten un munti mintirinhas ki ta fladu y ki debi ser ivitadu tambe. Kuzas tipo si bu kurti ou bu ka kurti korti di kabelu di bu kumpanheru, ou seh ropa, oh algum kuza simples tipu si bu gasta dinheru ki dja nhos planiaba pa otru kusas.
Pa otu ladu, tem txeu situasons ki oras ki bu ka fla tudu ka tem problema.
Modi ki bu podi odja diferensa entre un situason ki bu mesti ser kompletamenti honestu, y un situason ki bu ka mesti fla kusas?
Tem un bon regra pa sigui ki ta djudau na kes situason la. Kel regra eh “ si bu sta xinti tipu ki bu tem ki sukundi, eh pamodi kela eh algo ki ka sta dretu”.
Basikamente, si situason eh tipu ki bu sa xinti ma bu mesti sunkundi di bu parceru/a, ntom bu debi fala ku el sobre kel kuza. Talves motivu ki bu sa sukundi di bu parceru/a eh pamodi bu ka kre magual. Mas si kela for o kasu, bu debi leba en konta pamodi ki algo ta maguaba seh sentimentu. Di mesmu forma, talvez bu ka kré dexa bu parceru/a xatiadu. Eh importanti sabi pamodi ki eh ta xatia devido es situason, y dipos lida ku el oras keh xatia.
Pa finda es artigo, n kre fla ma un relason mesti kunfiansa. Y oras ki bu komesa ta konta mintira, kela ta siginifika ki bu ka tem kel kunfiansa. Podi ten algun motivo pamodi ki bu ka teni kel kunfiansa. Mas si bu ka podi risolvi es situason de kunfiansa, ntom bu relasionamentu ta sta sima um bomba-rilogio, na spera momentu certu pa xpludi.
80total visits,1visits today
kea_Latn kea_Latn kea_Latn kea_Latn kea_Latn kea_Latn kea_Latn kea_Latn eng_Latn